Anexa la Hotarârea nr din 18 07 2016 REGULAMENT DE ORGANIZARE SI FUNCTIONARE AL CONSILIULUI LOCAL AL COMUNEI CENAD CAPITOLUL I CONSTITUIREA CONSILIULUI LOCAL CAPITOLUL II ORGANIZAREA CONSILIULUI LOCAL Sectiunea 1 Presedintele de sedinta Sectiunea 2 Alegerea viceprimarului Sectiunea 3 Comisiile de specialitate Sectiunea 4 Alte dispozitii ( primar, secretar ) CAPITOLUL III FUNCTIONAREA CONSILIULUI LOCAL Sectiunea 1 Desfasurarea sedintelor Sectiunea 2 Elaborarea proiectelor de hotarâri Sectiunea 3 Procedura de vot Sectiunea 4 Atributiile consiliului local CAPITOLUL IV ÎNTREBARI, INTERPELARI, PETITII SI INFORMAREA CONSILIERILOR LOCALI CAPITOLUL V DISPOZITII PRIVIND EXERCITAREA MANDATULUI DE CONSILIER Sectiunea 1 Drepturile si obligatiile consilierilor Sectiunea 2 Sanctiuni CAPITOLUL VI DISPOZITII FINALE REGULAMENT DE ORGANIZARE SI FUNCTIONARE AL CONSILIULUI LOCAL AL COMUNEI CENAD CAPITOLUL I CONSTITUIREA CONSILIULUI LOCAL ART 1: (1) În conformitate cu prevederile art 30 din Legea nr 215/2001 privind administratia publica locala, prefectul convoaca consiliul local în sedinta de constituire în termen de 20 zile de la data desfasurarii alegerilor (2) Sedinta este legal constituita daca participa cel putin doua treimi din numarul consilierilor declarati alesi (3) La sedinta de constituire legal întrunita poate participa si primarul care a fost declarat ales, chiar daca procedura de validare a mandatului acestuia nu a fost finalizata ART 2: (1) Sedinta de constituire este deschisa de prefect sau de reprezentantul acestuia, care îl invita pe cel mai în vârsta dintre consilieri, precum si pe cei 2 asistenti ai acestuia (cei mai tineri dintre consilieri) sa preia conducerea lucrarilor sedintei (2)Dupa preluarea conducerii sedintei se ia o pauza, în timpul careia se constituie grupurile de consilieri, potrivit prevederilor Statutului alesilor locali, iar secretarul comunei prezinta presedintelui de vârsta si asistentilor acestuia dosarele consilierilor declarati alesi, inclusiv ale supleantilor de pe lista, înaintate de biroul electoral de circumscriptie Dosarele pot fi însotite de optiunile scrise ale consilierilor alesi ce ocupa functii care devin, potrivit legii, incompatibile cu exercitarea mandatului de consilier (3) În cazul în care procedura de validare a mandatului primarului a fost finalizata iar acesta a candidat si pentru functia de consilier si a obtinut mandatul, dosarul va fi însotit de optiunea scrisa pentru una din cele doua functii ART 3: (1)La reluarea lucrarilor, pentru validarea mandatelor de consilieri, consilierii declarati alesi vor alege prin vot deschis o comisie de validare alcatuita din 3-5 consilieri locali Comisia functioneaza pe întreaga durata a mandatului consiliului, cu respectarea dispozitiilor art 31 alin 3, 4 si 5 din Legea nr 215/2001 (2) Desemnarea candidatilor pentru comisia de validare se face de catre grupurile de consilieri constituite potrivit art 2 alin (2) (3) Alegerea membrilor comisiei de validare se face individual, prin votul majoritatii consilierilor prezenti la sedinta de constituire, iar rezultatul va fi consemnat în HOTARÂREA nr 1 Componenta comisiei va reflecta, pe cât posibil, configuratia politica a consiliului (4) Comisia de validare a mandatelor alege din rândul membrilor sai un presedinte si un secretar, cu respectarea procedurii de vot prevazute la art 3 alin (3) ART 4: (1) Dupa alegerea comisiei de validare presedintele dispune o noua pauza, în timpul careia va fi examinata de catre comisie legalitatea alegerii fiecarui consilier, pe baza dosarelor prezentate de presedintele de vârsta, si se vor elabora propunerile de validare sau de invalidare a mandatelor În acest scop se încheie un proces-verbal, conform modelului din Anexa nr 1 la regulamentul-cadru prevazut în Ordonanta Guvernului nr 35/2002 (2) Daca primarul, al carui mandat a fost validat, a fost ales si consilier si opteaza pentru functia de primar sau daca consilierii care detin functii incompatibile opteaza în scris pentru renuntarea la functia de consilier, va fi examinat, în vederea validarii, dosarul supleantului, respectiv supleantilor de pe aceeasi lista, în ordinea în care cei în cauza au fost înscrisi pe lista de candidati (3) Invalidarea alegerii unui consilier poate fi propusa de comisia de validare numai daca aceasta a constatat ca au fost încalcate conditiile de eligibilitate stabilite expres prin lege sau daca alegerea s-a facut prin frauda electorala constatata de catre biroul electoral, potrivit legii Invalidarea mandatului se va propune si în cazurile prevazute la alin (2) (4) Consilierii care lipsesc motivat de la sedinta de constituire pot fi validati sau invalidati în lipsa (5) În cazul în care, pâna la data validarii, un candidat declarat ales nu mai face parte din partidul pe a carui lista a fost ales, la cererea scrisa a partidului respectiv mandatul acestuia nu va fi validat urmând a fi validat primul supleant pe lista ART 5: (1) Validarea sau invalidarea mandatelor se face în ordine alfabetica, prin votul deschis al majoritatii consilierilor prezenti la sedinta Persoana al carei mandat este supus validarii sau invalidarii nu participa la vot (2) Rezultatul validarii mandatelor se consemneaza în HOTARÂREA nr 2 care se comunica de îndata consilierilor care au absentat motivat ART 6: (1)Dupa validarea mandatelor a cel putin doua treimi din numarul de consilieri se va proceda la depunerea juramântului prevazut de art 32 din Legea nr 215/2001 (2)Juramântul se depune dupa urmatoarea procedura: secretarul comunei va da citire juramântului dupa care consilierii validati se vor prezenta, în ordine alfabetica, în fata unei mese special amenajate, pe care se afla Constitutia si Biblia Consilierul va pune mâna stânga atât pe Constitutie cât si, daca este cazul, pe Biblie, va pronunta cuvântul "jur", dupa care va semna juramântul de credinta în 2 exemplare Un exemplar se pastreaza la dosarul de validare, iar al doilea se înmâneaza consilierului Juramântul se depune în limba româna, cu sau fara formula religioasa (3)Consilierii care refuza sa depuna juramântul sunt considerati demisionati de drept, aceasta consemnându-se în procesul-verbal al sedintei, urmând sa se supuna validarii mandatul primului supleant de pe lista, daca pâna la validarea mandatului partidele politice sau aliantele politice confirma în scris apartenenta la partid a consilierului în cauza (4)Dupa depunerea juramântului de catre cel putin doua treimi din numarul membrilor consiliului local presedintele de vârsta declara consiliul legal constituit Declararea consiliului ca legal constituit se constata prin HOTARÂREA nr 3 CAPITOLUL II ORGANIZAREA CONSILIULUI LOCAL SECTIUNEA 1 Presedintele de sedinta ART 7: (1)Dupa declararea consiliului local ca legal constituit se procedeaza la alegerea presedintelui de sedinta Alegerea se face prin votul deschis al majoritatii consilierilor în functie Durata mandatului presedintelui de sedinta nu poate fi mai mare de 3 luni (2)Dupa alegerea presedintelui de sedinta acesta preia conducerea lucrarilor consiliului (3)Rezultatul alegerii presedintelui de sedinta se consemneaza în HOTARÂREA nr 4 (4)Hotarârile nr 1-4 se semneaza de presedintele de vârsta si de cei 2 asistenti ai acestuia si se contrasemneaza de secretar Aceste hotarâri au caracter constatator Ele nu produc efecte juridice, neputând forma obiectul unor actiuni în justitie ART 8: Presedintele de sedinta exercita urmatoarele atributii principale: a) conduce sedintele consiliului local si-l reprezinta intre sedinte; b) supune atentiei consiliului local continutul ordinei de zi, înscrierea unor puncte suplimentare, daca este cazul, si supune spre aprobare ordinea de zi; c) supune votului consilierilor proiectele de hotarâri împreuna cu propunerile rezultate în urma dezbaterilor; d) asigura numararea voturilor si anunta rezultatul votarii, cu precizarea voturilor pentru, a voturilor contra si a abtinerilor; e) semneaza hotarârile adoptate de consiliul local, chiar daca a votat împotriva adoptarii acestora, precum si procesul-verbal de sedinta; f) asigura mentinerea ordinii si respectarea regulamentului de desfasurare a sedintelor; g) supune votului consilierilor orice problema care intra în competenta de solutionare a consiliului; h) aplica, daca este cazul , sau propune consiliului local aplicarea sanctiunilor prevazute în Statutul alesilor locali; i) îndeplineste orice alte atributii prevazute de lege, de prezentul regulament sau însarcinari date de consiliul local SECTIUNEA 2 Alegerea viceprimarului ART 9: (1)Consiliul Local al comunei Cenad alege din rândurile membrilor sai 1 viceprimar conform art 57 din Legea nr 215/2001 Viceprimarul este ales prin vot secret si isi pastreaza statutul de consilier local, fara a beneficia de indemnizatia aferenta acestui statut (2)Propunerea de candidati pentru alegerea viceprimarului poate fi facuta de catre oricare dintre consilieri sau de grupurile de consilieri (3)Dupa înregistrarea candidaturilor se ia o pauza în timpul careia se completeaza buletinele de vot (4)Exercitarea votului se face într-o cabina special amenajata, dupa urmatoarea procedura: fiecare consilier primeste un singur buletin de vot pe care sunt trecute numele tuturor candidatilor Intrând în cabina, din lista candidatilor vor fi barate în dreptul numelui, numele candidatului pe care consilierul nu doreste sa îi aleaga Pe buletin va ramâne nebarat numele consilierilor pe care doreste sa îi aleaga votantul (5)Este declarat viceprimar primul candidat care a obtinut votul majoritatii consilierilor în functie (6)În caz de balotaj se va proceda la un nou tur de scrutin, la care vor participa numai candidatii care se afla în aceasta situatie Va fi declarat ales candidatul care a obtinut cele mai multe voturi ART 10: (1)Alegerea viceprimarului va fi consemnata în HOTARÂREA nr 5 a consiliului local (2)Durata mandatului viceprimarului este egala cu durata mandatului consiliului local SECTIUNEA 3 Comisiile de specialitate ART 11:(1)Dupa constituire consiliul local stabileste si organizeaza comisii de specialitate pe principalele domenii de activitate (2)Având în vedere specificul local si nevoile activitatii sale, Consiliul Local al comunei Cenad organizeaza urmatoarele comisii pe domenii de specialitate: Comisia I - pentru administratia publica; activitati economico-financiare;agricultura;administrarea domeniului public si privat;patrimoniu;amenajarea teritoriului si urbanism Comisia II - pentru activitati social-culturale,culte;învatamânt,sanatate si familie;protectia mediului si turism Comisia III - pentru munca si protectia sociala;protectia copii,tineret si sport;juridica si disciplina (3)Fiecare din aceste comisii este constituita din 3 pana la 5 membri, alesi prin vot deschis, numar care va fi intotdeuna impar Unul dintre consilieri va putea face parte din 1-3 comisii, dintre care una este de baza Indemnizatia de sedinta se va achita numai pentru activitatea desfasurata în comisia de baza In cazul in care consilierii prin vot deschis resping participarea unui consilier la o comisie, acesta poate fi propus - nominalizat catre o alta comisie (4) Nominalizarea membrilor fiecarei comisii se face de fiecare grup de consilieri, iar a consilierilor independenti, de catre consiliu, avându-se în vedere, de regula, optiunea acestora, pregatirea lor profesionala si domeniul în care îsi desfasoara activitatea (5) Numarul si denumirea comisiilor de specialitate, numarul membrilor fiecarei comisii precum si componenta nominala a acestora se stabilesc prin hotarare a consiliului local (6) Prin hotarâre a consiliului local se poate modifica numarul comisiilor de specialitate ART 12: Comisiile aleg din rândul membrilor sai, prin votul deschis al majoritatii consilierilor ce o compun, câte un presedinte si un secretar, pe intreaga durata a mandatului ART 13: (1)Comisiile de specialitate lucreaza valabil în prezenta majoritatii simple a membrilor si adopta hotarâri cu votul majoritatii membrilor prezenti (2)Votul în comisii este, de regula, deschis În anumite situatii comisia poate hotarî ca votul sa fie secret (3) Comisia poate invita sa participe la sedintele sale specialisti din cadrul aparatului propriu al consiliului local sau din afara acestuia, în special de la unitatile aflate în subordinea consiliului Au dreptul sa participe la sedintele comisiei si consilierii care au facut propunerile ce stau la baza lucrarilor comisiei (autori de proiecte de hotarâri, amendamente, anchete) (4)Sedintele comisiei sunt, de regula, publice Comisia poate invita si alte persoane care sa participe la dezbateri (5)Persoanele prevazute la alin (3) si (4) pot fi audiate în cadrul sedintei comisiei, dar nu au dreptul de a participa la vot (6)Comisia poate hotarî ca unele sedinte sau dezbaterea unor puncte de pe ordinea de zi sa se desfasoare cu usile închise ART 14: Comisiile de specialitate au urmatoarele atributii principale: a) initiaza si coordoneaza studii, analize, anchete administrative, prognoze orientative în domeniile pentru care au fost constituite; b) propun si analizeaza proiectele de hotarâri ale consiliului local; c) se pronunta asupra altor probleme trimise de consiliul local spre avizare; d) întocmesc avize asupra proiectelor de hotarâri si asupra problemelor analizate, pe care le prezinta consiliului local; e) urmaresc aplicarea hotarârilor adoptate de catre consiliul local; f) controleaza periodic modul în care s-au solutionat petitiile cetatenilor corespunzator domeniului de activitate; g) îndeplinesc orice însarcinari date prin hotarâri ale consiliului local, daca acestea au legatura cu activitatea lor ART 15: Presedintele comisiei de specialitate are umatoarele atributii principale: a) asigura reprezentarea comisiei în raporturile acesteia cu consiliul local si cu celelalte comisii; b) convoaca sedintele comisiei si supune spre aprobare ordinea de zi membrilor comisiei; c) conduce sedintele comisiei; d) participa la lucrarile celorlalte comisii care examineaza probleme ce prezinta importanta pentru comisia pe care o conduce; e) sustine în sedintele de consiliu avizele formulate de comisie; f) îndeplineste orice alte atributii referitoare la activitatea comisiei, prevazute de lege sau stabilite de consiliul local g) propune ca la lucrarile comisiei sa participe si alte persoane din afara acesteia , daca apreciaza ca este necesar, h) anunta rezultatul votarii , pe baza datelor comunicate de secretar ART 16: Secretarul comisiei îndeplineste urmatoarele atributii principale: a) efectueaza apelul nominal si tine evidenta participarii la sedinte a membrilor comisei; b) informeaza presedintele comisiei asupra cvorumului necesar pentru adoptarea fiecarei hotarâri si asupra rezultatului votarii; c) efecuteaza numararea voturilor exprimate în cadrul sedintelor comisiei; d) supravegheaza si verifica consemnarea corecta a amendamentelor si observatiilor din comisie; e)asigura redactarea avizelor si proceselor -verbale e) îndeplineste orice alte însarcinari stabilite de comisie sau de catre presedinte ART 17: (1)Convocarea sedintelor comisiei se face de catre presedintele acesteia cu cel putin 3 zile înainte (2)Ordinea de zi se aproba de comisie la propunerea presedintelui Oricare dintre membrii comisiei poate cere includerea pe ordinea de zi a unor probleme (3)Participarea consilierilor la sedintele comisiei este obligatorie (4)În caz de absenta la sedinta comisiei de baza, consilierului în cauza nu i se acorda indemnizatia de sedinta Daca absentele continua, fara a fi motivate, presedintele comisiei poate aplica sanctiunile prevazute în in competenta sa in Statutul alesilor locali sau poate propune consiliului aplicarea altor sanctiuni statutare , inclusiv inlocuirea lui din comisie ART 18: Sedintele comisiilor de specialitate premerg sedintele consiliului local ART 19: (1)La dezbaterea proiectelor de hotarâri, membrii comisiilor pot formula amendamente si propuneri care vor fi aprobate daca este întrunit votul majoritatii consilierilor prezenti (2)Avizele întocmite de comisie vor cuprinde separat, cu motivarea necesara, atât amendamentele si propunerile acceptate, cât si cele respinse (3)Avizul întocmit potrivit alin (1) si (2) se prezinta secretarului comunei , care se va îngriji de multiplicarea si difuzarea acestuia catre consilieri, o data cu ordinea de zi ART 20: (1)Lucrarile sedintelor comisiei se consemneaza într-un proces-verbal Dupa încheierea sedintei procesul-verbal va fi semnat de catre presedintele si secretarul comisiei (2)Presedintele poate încuvinta ca procesele-verbale ale sedintelor sa fie consultate de alte persoane interesate care nu au participat la sedinta, cu exceptia proceselor-verbale întocmite în sedintele ale caror lucrari s-au desfasurat cu usile închise ART 21: (1)Consiliul local va putea hotarî organizarea unor comisii speciale de analiza si verificare, la propunerea consilierilor sau a primarului (2)Componenta nominala a comisiilor prevazute la alin (1), obiectivele si tematica activitatii acestora, perioada în care vor lucra si mandatul lor se stabilesc prin hotarâre a consiliului local (3) Fiecare comisie de analiza si verificare va prezenta consiliului local, la termenul stabilit de acesta, raportul întocmit în urma analizelor si verificarilor efectuate SECTIUNEA 4 Alte dispozitii ART 22: (1)Dupa preluarea conducerii lucrarilor consiliului de catre presedintele de sedinta se trece la ceremonia de depunere a juramântului de catre primar, daca procedura de validare a mandatului acestuia a fost finalizata În acest scop judecatorul sau alta persoana desemnata de presedintele judecatoriei care a validat mandatul prezinta în fata consiliului hotarârea de validare (2)Dupa prezentarea hotarârii de validare, primarul va depune juramântul prevazut de art 32 din Legea nr 215/2001, folosindu-se procedura stabilita în art 6 din regulament (3)Dupa depunerea juramântului primarul intra în exercitiul de drept al mandatului ART 23:(1)Primarul si viceprimarul participa la sedintele consiliului si au dreptul sa îsi exprime punctul de vedere asupra tuturor problemelor înscrise pe ordinea de zi Punctul de vedere al primarului se consemneaza, în mod obligatoriu, în procesul verbal de sedinta (2)Primarul si viceprimarul vor ocupa locuri distincte în sala de sedinte, separate de cel al presedintelui de sedinta Daca la lucrarile consiliului participa prefectul, presedintele consiliului judetean sau reprezentantii acestora, acestia vor ocupa, de asemenea un loc distinct, separat de cel al presedintelui de sedinta ART 24: Secretarul comunei participa la sedintele consiliului fara drept de vot si are urmatoarele atributii principale privitoare la sedintele consiliului local: a) asigura îndeplinirea procedurilor de convocare a consiliului local, la cererea primarului sau a cel putin unei treimi din numarul consilierilor în functie; b) asigura efectuarea lucrarilor de secretariat cu ajutorul personalului de specialitate din aparatul propriu al consiliului; c) efectueaza apelul nominal si tine evidenta participarii la sedinte a consilierilor; d) numara voturile si consemneaza rezultatul votarii, pe care îl prezinta presedintelui de sedinta; e) informeaza presedintele de sedinta asupra cvorumului necesar pentru adoptarea fiecarei hotarâri a consiliului local; f) asigura întocmirea procesului-verbal pe care îl semneaza si pune la dispozitie consilierilor înaintea fiecarei sedinte procesul-verbal al sedintei anterioare, asupra continutului caruia solicita acordul consiliului; g) asigura întocmirea dosarelor de sedinta, legarea, numerotarea paginilor, semnarea si stampilarea acestora; h) urmareste ca la deliberare si adoptarea unor hotarâri ale consiliului local sa nu ia parte consilierii care se încadreaza în dispozitiile art 46 alin (1) din Legeanr 215/2001 Îl informeaza pe presedintele de sedinta cu privire la asemenea situatii si face cunoscute sanctiunile prevazute de lege în asemenea cazuri; i) prezinta în fata consiliului local punctul sau de vedere cu privire la legalitatea unor proiecte de hotarâri sau a altor masuri supuse deliberarii consiliului, j) contrasemneaza, în conditiile legii si ale prezentului regulament, hotarârile consiliului local pe care le considera legale; k) tine evidenta în dosare speciale a hotarârilor adoptate Hotarârile consiliului local se numeroteaza în ordine cronologica, pe an calendaristic l) înainteaza primarului proiectul ordinei de zi a sedintelor consiliului; m) raspunde de aducerea la cunostinta a hotarârilor consiliului, la termenele stabilite prin lege, prefectului, primarului, viceprimarului, sefilor de compartimente ale primariei si le afiseaza la panou; n) acorda membrilor consiliului local asistenta si sprijin de specialitate în desfasurarea activitatii; o) raspunde de înmânarea la initiatori sub semnatura, a proiectelor respinse, retrase sau la care se impun modificari de fond; p) îndeplineste orice alte atributii stabilite de lege, de regulamentul de organizare si functionare al consiliului sau însarcinari date de consiliul local privitoare la buna organizare si desfasurare a sedintelor consiliului CAPITOLUL III FUNCTIONAREA CONSILIULUI LOCAL SECTIUNEA 1 Desfasurarea sedintelor ART 25: (1)Ordinea de zi este înscrisa în cuprinsul invitatiei de sedinta transmisa consilierilor si se aduce la cunostiinta locuitorilor prin afisare sau alt mijloc de publicitate (2)Proiectul ordinii de zi se întocmeste la propunerea primarului,consilierilor,secretarului,comisiilor de specialitate sau la solicitarea cetatenilor (3) Proiectul ordinii de zi se supune aprobarii consiliului ART 26: Consilierii sunt obligati sa fie prezenti la lucrarile consiliului Consilierul care nu poate lua parte la sedinta este obligat sa aduca la cunostiinta aceasta situatie primarului,presedintelui de sedinta sau secretarului ART 27: (1)Dezbaterea problemelor se face,de regula în ordinea în care acestea sunt înscrise pe ordinea de zi aprobata Dezbaterea începe prin prezentarea pe scurt a proiectului de hotarâre sau a problemei înscrise pe ordinea de zi pe care o face initiatorul Apoi se da cuvantul presedintelui comisiei de specialitate si daca este cazul seful biroului de specialitate care a întocmit raportul (2) Dupa efectuarea prezentarilor se trece la dezbateri (3) Consilierii vor participa la dezbateri în ordinea înscrierii la cuvant Presedintele de sedinta are dreptul sa limiteze durata luarilor de cuvant,în functie de obiectul dezbaterii În acest scop el poate propune consiliului spre aprobare timpul ce va fi afectat fiecarui vorbitor,precum si timpul total de dezbatere Consilierul este obligat ca în cuvantul sau sa se refere exclusiv la problema care formeaza obiectul dezbaterii ART 28:(1) Presedintele de sedinta va permite oricand unui consilier sa raspunda într-o problema de ordin personal sau atunci cand a fost nominalizat de un alt vorbitor (2) Presedintele de sedinta sau reprezentantul oricarui grup de consilieri poate propune încheierea dezbaterii unei probleme puse în discutia consiliului local,cu aprobarea majoritatii consilierilor ART 29: Este interzisa proferarea de insulte sau calomnii de catre consilierii prezenti la sedinta,precum si dialogul dintre vorbitori si persoanele aflate în sala ART 30: În cazul în care desfasurarea lucrarilor este perturbata,presedintele de sedinta poate întrerupe dezbaterile El poate aplica sanctiuni stabilite de Statutul alesilor locali în competenta sa ori poate propune consiliului aplicarea de sanctiuni corespunzatoare ART 31: Asupra proiectelor de hotarâri au loc dezbateri generale si pe articole,consilierii putând formula amendamente de fond sau de redactare Amendamentele se supun votului consiliului local în ordinea formularii lor Daca s-a adoptat un amendament,celelalte se socotesc respinse fara a se mai supune votului SECTIUNEA 2 Elaborarea proiectelor de hotarâri ART 32:(1)Proiectele de hotarâri vor fi propuse de catre primar,viceprimar,consilieri si cetateni (2)Proiectele de hotarâri vor fi însotite de o expunere de motive si vor fi redactate cu normele de tehnica legislativa În acest scop secretarul unitatii administrativ-teritoriale si personalul de specialitate din aparatul propriu al primarului vor acorda sprijin si asistenta tehnica de specialitate ART 33:(1) Proiectele de hotarari si celelalte materiale se transmit spre dezvatere si avizare comisiilor de specialitate a consiliului local,precum si compartimentelor de resort ale aparatului propriu (2) Proiectele de hotarâri si celelalte propuneri,însotite de avizul comisiei de specialitate si de raportul compartimentului de resort din aparatul propriu al consiliului,se înscriu pe ordinea de zi si se supun dezbaterii si votului consiliului SECTIUNEA 3 Procedura de vot ART 34:(1)Votul consilierilor este individual si poate fi deschis sau secret (2)Votul deschis se exprima public prin ridicarea mâinii sau prin apel nominal (3)Consiliul local hotaraste, la propunerea presedintelui de sedinta, ce modalitate de vot se va folosi, în afara de cazul în care prin lege sau regulament se stabileste o anumita procedura de vot (4)Hotarârile cu caracter individual cu privire la persoane vor fi luate întotdeauna prin vot secret, cu exceptiile prevazute de lege (art 45 alin 4 din Legea nr 215/2001) ART 35: (1)Votarea prin apel nominal se desfasoara în modul urmator: presedintele explica obiectul votarii si sensul cuvintelor "pentru" si "contra" Secretarul comunei va da citire numelui si prenumelui fiecarui consilier, în ordine alfabetica Consilierul nominalizat se ridica si pronunta cuvântul "pentru" sau "contra", în functie de optiunea sa, si semneaza (2)Dupa epuizarea listei votul se repeta prin citirea din nou a numelui consilierilor care au lipsit la primul tur ART 36: (1)Pentru exercitarea votului secret se folosesc buletine de vot (2)Redactarea buletinelor de vot va fi clara si precisa, fara echivoc si fara putinta de interpretari diferite Pentru exprimarea optiunii se vor folosi, de regula, bifarea casutei "da" sau "nu" iar la persoane se voteaza în casuta respectivei persoane (3)Buletinele de vot se introduc într-o urna, iar la numararea voturilor nu se iau în calcul buletinele de vot pe care nu a fost exprimata optiunea clara a consilierului sau au fost folosite ambele cuvinte prevazute la alin (2) ART 37: (1)Hotarârile si alte propuneri se adopta cu votul majoritatii consilierilor prezenti, în afara de cazul în care, prin lege sau regulament, se dispune altfel (art 45 alin 1 din Legea nr 215/2001) (2)Pentru adoptarea hotarârilor este necesara prezenta a cel putin jumatate plus unul din numarul consilierilor în functie (3)Abtinerile se contabilizeaza la voturile "contra" (4)Daca în sala de sedinte nu este întrunit cvorumul legal, presedintele amâna votarea pâna la întrunirea acestuia ART 38: Consilierii au dreptul sa solicite ca în procesul verbal sa se consemneze expres modul în care au votat, secretarul fiind obligat sa se conformeze (art 42 din Legea nr 215/2001) ART 39: Proiectele de hotarâri sau amendamentele respinse de consiliu nu pot fi readuse în dezbaterea acestuia în cursul aceleeasi sedinte SECTIUNEA 4 Atributiile consiliului local ART 40: (1) Consiliul local are initiativa si hotaraste, în conditiile legii, în toate problemele de interes local, cu exceptia celor care sunt date prin lege în competenta altor autoritati ale administratiei publice locale sau centrale (2) Consiliul local exercita urmatoarele categorii de atributii: a) atributii privind organizarea si functionarea aparatului de specialitate al primarului, ale institutiilor si serviciilor publice de interes local si ale societatilor comerciale si regiilor autonome de interes local; b) atributii privind dezvoltarea economico-sociala si de mediu a comunei, orasului sau municipiului; c) atributii privind administrarea domeniului public si privat al comunei, orasului sau municipiului; d) atributii privind gestionarea serviciilor furnizate catre cetateni; e) atributii privind cooperarea interinstitutionala pe plan intern si extern (3) În exercitarea atributiilor prevazute la alin (2) lit a), consiliul local: a) aproba statutul comunei, orasului sau municipiului, precum si regulamentul de organizare si functionare a consiliului local; b) aproba, în conditiile legii, la propunerea primarului, înfiintarea, organizarea si statul de functii ale aparatului de specialitate al primarului, ale institutiilor si serviciilor publice de interes local, precum si reorganizarea si statul de functii ale regiilor autonome de interes local; c) exercita, în numele unitatii administrativ-teritoriale, toate drepturile si obligatiile corespunzatoare participatiilor detinute la societati comerciale sau regii autonome, în conditiile legii (4) În exercitarea atributiilor prevazute la alin (2) lit b), consiliul local: a) aproba, la propunerea primarului, bugetul local, virarile de credite, modul de utilizare a rezervei bugetare si contul de încheiere a exercitiului bugetar; b) aproba, la propunerea primarului, contractarea si/sau garantarea împrumuturilor, precum si contractarea de datorie publica locala prin emisiuni de titluri de valoare, în numele unitatii administrativ-teritoriale, în conditiile legii; c) stabileste si aproba impozitele si taxele locale, în conditiile legii; d) aproba, la propunerea primarului, documentatiile tehnico-economice pentru lucrarile de investitii de interes local, în conditiile legii; e) aproba strategiile privind dezvoltarea economica, sociala si de mediu a unitatii administrativ-teritoriale; f) asigura realizarea lucrarilor si ia masurile necesare implementarii si conformarii cu prevederile angajamentelor asumate în procesul de integrare europeana în domeniul protectiei mediului si gospodaririi apelor pentru serviciile furnizate cetatenilor (5) În exercitarea atributiilor prevazute la alin (2) lit c), consiliul local: a) hotaraste darea în administrare, concesionarea sau închirierea bunurilor proprietate publica a comunei, orasului sau municipiului, dupa caz, precum si a serviciilor publice de interes local, în conditiile legii; b) hotaraste vânzarea, concesionarea sau închirierea bunurilor proprietate privata a comunei, orasului sau municipiului, dupa caz, în conditiile legii; c) avizeaza sau aproba, în conditiile legii, documentatiile de amenajare a teritoriului si urbanism ale localitatilor; d) atribuie sau schimba, în conditiile legii, denumiri de strazi, de piete si de obiective de interes public local (6) În exercitarea atributiilor prevazute la alin (2) lit d), consiliul local: a) asigura, potrivit competentelor sale si în conditiile legii, cadrul necesar pentru furnizarea serviciilor publice de interes local privind: 1 educatia; 2 serviciile sociale pentru protectia copilului, a persoanelor cu handicap, a persoanelor vârstnice, a familiei si a altor persoane sau grupuri aflate în nevoie sociala; 3 sanatatea; 4 cultura; 5 tineretul; 6 sportul; 7 ordinea publica; 8 situatiile de urgenta; 9 protectia si refacerea mediului; 10 conservarea, restaurarea si punerea în valoare a monumentelor istorice si de arhitectura, a parcurilor, gradinilor publice si rezervatiilor naturale; 11 dezvoltarea urbana; 12 evidenta persoanelor; 13 podurile si drumurile publice; 14 serviciile comunitare de utilitate publica: alimentare cu apa, gaz natural, canalizare, salubrizare, energie termica, iluminat public si transport public local, dupa caz; 15 serviciile de urgenta de tip salvamont, salvamar si de prim ajutor; 16 activitatile de administratie social-comunitara; 17 locuintele sociale si celelalte unitati locative aflate în proprietatea unitatii administrativ-teritoriale sau în administrarea sa; 18 punerea în valoare, în interesul comunitatii locale, a resurselor naturale de pe raza unitatii administrativ-teritoriale; 19 alte servicii publice stabilite prin lege; b) hotaraste acordarea unor sporuri si altor facilitati, potrivit legii, personalului sanitar si didactic; c) sprijina, în conditiile legii, activitatea cultelor religioase; d) poate solicita informari si rapoarte de la primar, viceprimar si de la sefii organismelor prestatoare de servicii publice si de utilitate publica de interes local; e) aproba construirea locuintelor sociale, criteriile pentru repartizarea locuintelor sociale si a utilitatilor locative aflate în proprietatea sau în administrarea sa; f) poate solicita informari si rapoarte specifice de la primar si de la sefii organismelor prestatoare de servicii publice si de utilitate publica de interes local (7) În exercitarea atributiilor prevazute la alin (2) lit e), consiliul local: a) hotaraste, în conditiile legii, cooperarea sau asocierea cu persoane juridice române sau straine, în vederea finantarii si realizarii în comun a unor actiuni, lucrari, servicii sau proiecte de interes public local; b) hotaraste, în conditiile legii, înfratirea comunei, orasului sau municipiului cu unitati administrativ-teritoriale din alte tari; c) hotaraste, în conditiile legii, cooperarea sau asocierea cu alte unitati administrativ-teritoriale din tara sau din strainatate, precum si aderarea la asociatii nationale si internationale ale autoritatilor administratiei publice locale, în vederea promovarii unor interese comune (8) Consiliul local poate conferi persoanelor fizice române sau straine cu merite deosebite titlul de cetatean de onoare al comunei, orasului sau municipiului, în baza unui regulament propriu Prin acest regulament se stabilesc si conditiile retragerii titlului conferit (9) Consiliul local îndeplineste orice alte atributii stabilite prin lege CAPITOLUL IV ÎNTREBARI, INTERPELARI, PETITII SI INFORMAREA CONSILIERILOR LOCALI ART 41: (1)Consilierii pot adresa întrebari primarului, viceprimarului, secretarului comunei precum si personalul compartimentelor din aparatul de specialitate al primarului (2)Prin întrebare se solicita informatii cu privire la un fapt necunoscut (3)Cei întrebati vor raspunde, de regula, imediat sau, daca nu este posibil, la urmatoarea sedinta a consiliului ART 42: Interpelarea consta într-o cerere prin care se solicita explicatii în legatura cu un fapt cunoscut Cel interpelat are obligatia de a raspunde în scris, pâna la urmatoarea sedinta a consiliului, sau oral, la proxima sedinta, potrivit solicitarii autorului interpelarii ART 43: (1)Consilierii pot solicita informatiile necesare exercitarii mandatului, iar compartimentul, serviciul sau unitatea vizata sunt obligate sa i le furnizeze astfel: a) imediat, în cazul informatiei verbale; b) în cel mai scurt timp dar nu mai mult de 10 zile, în cazul materialelor de documentare, consultare si analiza (2)Informatiile pot fi cerute si comunicate în scris sau oral ART 44:(1)Orice cetatean are dreptul de a se adresa cu petitii consiliului local Acestea se înscriu într-un registru special, primesc un numar, consemnându-se elementele principale cu privire la petent si obiectul cererii (2)Secretarul comunei transmite petitia autoritatii competente, spre analiza si solutionare, iar petitionarului i se aduce la cunostinta solutia adoptata, în termenul prevazut de lege (3)Semestrial consiliul analizeaza modul de solutionare a petitiilor CAPITOLUL V DISPOZITII PRIVIND EXERCITAREA MANDATULUI DE CONSILIER SECTIUNEA 1 Drepturile si obligatiile consilierilor ART 45: Dupa validarea alegerilor consilierului i se elibereaza legitimatia de consilier ART 46: (1)Pentru participarea la sedintele consiliului local si ale comisiilor de specialitate consilierul primeste o indemnizatie de sedinta în cuantumul si în conditiile stabilite de lege (2)Consilierul are dreptul, dupa caz, la diurna de deplasare si plata cheltuielilor de transport si de cazare pentru activitatile prilejuite de exercitarea mandatului ART 47: Schimbarile survenite în activitatea consilierului, în timpul exercitarii mandatului, se aduc la cunostinta consiliului local în cel mult 10 zile de la data producerii acestora ART 48: (1)Participarea consilierilor la sedintele consiliului local si ale comisiilor de specialitate este obligatorie (2)Consilierul nu poate lipsi de la sedintele consiliului sau ale comisiilor de specialitate din care face parte, decât în cazul în care a obtinut aprobarea consiliului, respectiv a presedintelui comisiei, daca are motive temeinice (3)Consilierul care absenteaza nemotivat la doua sedinte consecutive va fi sanctionat, potrivit prevederilor Statutului alesilor locali ART 49: Consilierii sunt obligati sa organizeze periodic întâlniri cu cetatenii si sa acorde audiente ART 50: Fiecare consilier, este obligat sa prezinte un raport anual de activitate, care va fi facut public prin grija secretarului ART 51: Consilierul local poate demisiona prin cerere scrisa adresata consiliului Solutionarea cererii se va face în conditiile si cu procedura stabilite potrivit prevederilor Statutului alesilor locali SECTIUNEA 2 Sanctiuni ART 52:(1)Alesii locali raspund, în conditiile legii,administativ,civil sau penal,dupa caz pentru faptele sarvasite în exercitarea atributiilor ce le revin (2) Încalcarea de catre consilieri a obligatiilor ce le revin în exercitarea mandatului constituie abatere si se sanctioneaza potrivit prevederilor Legii nr 393/2004 privind Statutului alesilor locali si ale prezentului regulament,care atrage aplicarea urmatoarelor sanctiuni a) avertisment; b) chemarea la ordine; c) retragerea cuvântului; d) eliminarea din sala de sedinta; e) excluderea temporara de la lucrarile consiliului si al comisiilor de specialitate; f) retragerea indemnizatiei de sedinta,pentru 1-2 sedinte (3)La aplicarea sanctiunilor se va tine seama de gravitatea abaterii,fregventa acesteia si conditiile producerii ei (4) Sanctiunile prevazute la alin 2 lit a-d se aplica de catre presedintele de sedinta,iar cele de la lit e si f de catre consiliul local prin hotarare ART 53:La prima abatere,presedintele de sedinta atrage atentia consilierului în culpa si îl invita sa respecte regulamentul Eliminarea din sala echivaleaza cu absenta nemotivata de la sedinta Excluderea de la lucrarile consiliului si ale comisiilor de specialitate,are drept consecinta neacordarea indemnizatiei de sedinta pe perioada respectiva ART 54: (1)Pentru abateri grave si repetate,sarvasite în exercitarea mandatului de viceprimar,li se poate aplica urmatoarele sanctiuni: a) mustrare; b) avertisment; c) diminuarea indemnizatiei cu 5-10% pe timp de 1-3 luni; d) eliberarea din functie; (2) Sanctiunile prevazute la alin 1 lit a si b se aplica,prin hotarârea consiliului,la propunerea motivata a primarului (3) În cazul sanctiunilor prevazute la alin 1,lit a si b,hotararea se adopta cu votul deschis al majoritatii consilierilor în functie,iar în cazul sanctiunilor prevazute la lit c si d cu votul secret a cel putin a doua treimi din numarul consilierilor în functie (4) Aplicarea sanctiunilor prevazute la alin 3 nu are nici un efect asupra mandatului de consilier local CAPITOLUL VI DISPOZITII FINALE ART 55: Secretarul comunei precum si serviciile din cadrul aparatului de specialitate al primarului asigura consilierilor locali asistenta de specialitate în desfasurarea activitatii ART 56: Adoptarea si modificarea prezentului regulament se poate face pe baza Regulamentului-cadru de organizare si functionare a consiliilor locale, prevazut în Legea nr 673/2002 privind aprobarea O G nr 35/2002, cu votul majoritatii consilierilor locali ART 57: Alesii locali sunt obligati sa îsi faca publice interesele personale printr-o declaratie pe propria raspundere în termen de 15 zile,depusa în dublul exemplar la secretarul comunei ART 58: Confectionarea legitimatiilor consilierilor locali aflati in functii vor fi asigurate de catre primar, iar finantarea se va realiza din bugetul local ART 59: Adoptarea prezentului regulament se face prin hotarârea Consiliului Local ART 60 Prezentul regulament va fi înmanat fiecarui consilier pe baza de semnatura 9 